|  |  |  |
| --- | --- | --- |
|  | **Norske**  **Sykehusfarmasøyters**  **Forening**  **www.sykehusfarmasi.org** |  |

Trondheim, oktober 2022

Helse- og omsorgsdepartementet

**Høring – Endringer i blåreseptforskriften**

*Norske Sykehusfarmasøyters Forening (NSF) har om lag 400 medlemmer. Vi er en uavhengig interesseforening for sykehusfarmasøyter som arbeider i sykehusapotek, helseforetak eller er offentlig ansatte og har som oppgave å arbeide for sykehusfarmasiens utvikling. Våre medlemmer arbeider bl.a. med legemiddeltilvirkning, distribusjon og salg av legemidler, farmasøytisk rådgivning i ulike deler av helsetjenesten og med undervisning av helsepersonell i legemiddelhåndtering mm. NSF er medlem av European Association of Hospital Pharmacists (EAHP).*

NSF støtter forslaget til endring i blåreseptforskriften § 4 nr. 3 tredje og fjerde ledd med å tilføye at apotek også kan utlevere preparater til forebygging og behandling av allmennfaglige smittsomme sykdommer. Vi mener det vil gjøre ordningen mer pasientvennlig og det vil bli lettere for forskrivere å legge inn riktige resepter. Vi er også av den oppfatning at en del apotek utleverer dette i dag, selv om dette er feil. Per i dag kontrollerer FHI om bestillingene oppfyller kravene til å godkjennes på §4 i henhold til indikasjon. Resepter som skrives ut til apotek i dag inneholder oftest kun informasjon om at det gis mot infeksjon og på §4 uten indikasjonskode. Det stilles derfor spørsmål om det skulle stått i forskriften at indikasjonskode må påskrives slik at man kan etterprøve dette på apotek.

Vi støtter også det andre forslaget til endring med oppheving av blåreseptforskriften § 4 nr. 2 sjette ledd om legemiddelbehandling ved hiv-infeksjon og legens rekvirering av hiv-legemidler i eget navn for å bevare pasientenes anonymitet på bakgrunn av at dette nå håndteres i helseforetakene.

Hilsen

Lene Sæther Sandblost, høringsansvarlig

Renate Elenjord, leder

Norske Sykehusfarmasøyters Forening

[www.sykehusfarmasi.org](http://www.sykehusfarmasi.org)